CELEX: 62014TN0284
Language: fi
Date: 2014-05-05 00:00:00
Title: Asia T-284/14: Kanne 5.5.2014 – Dyckerhoff Polska v. komissio

28.7.2014   
            
            
               FI
            
            
               Euroopan unionin virallinen lehti
            
            
               C 245/20
            
         Kanne 5.5.2014 – Dyckerhoff Polska v. komissio
   (Asia T-284/14)
   2014/C 245/27
   Oikeudenkäyntikieli: puola
   
      Asianosaiset
   
   
      Kantaja: Dyckerhoff Polska sp. z o.o. (Nowiny, Puola) (edustaja: asianajaja K. Kowalczyk)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana 5.9.2013 tehdyn komission päätöksen 2013/448/EU (EUVL L 240, s. 27).
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu
               
                           —
                        
                        
                           siihen, että kyseinen päätös on ristiriidassa unionin oikeuden etenkin 13.10.2003 annetun Euroopan parlamentin ja neuvoston direktiivin 2003/87/EY ja 24.12.2009 tehdyn komission päätöksen 2010/2/EU kanssa.
                        
                     
         
               2)
            
            
               Toinen kanneperuste, joka perustuu
               
                           —
                        
                        
                           yhdenvertaisen kohtelun periaatteen loukkaamiseen sen vuoksi, että kaikkien alojen osalta on säädetty samansuuruisesta yhtenäisestä monialaisesta korjauskertoimesta, eikä huomioon ole otettu sitä, että toimialoja, jotka ovat alttiita merkittävälle hiilivuodon riskille, kuten sementin tuotantoala, tulisi kohdella eri tavalla kuin sellaisia aloja, joilla kyseistä riskiä ei ole,
                           ja suhteellisuusperiaatteen loukkaamiseen.
                        
                     
         
               3)
            
            
               Kolmas kanneperuste, joka perustuu
               
                           —
                        
                        
                           siihen, että SEUT 277 artiklan nojalla riidanalaisen päätöksen perustana ollutta direktiivin 2003/83/EY 10 a artiklan 5 kohtaa ja komission päätöksen 2011/278/EU 15 artiklan 3 kohtaa ei voida soveltaa siltä osin kuin kyseisiä säännöksiä on mahdollista soveltaa ottamatta huomioon direktiivin 2003/83/EY 10a artiklan 12–18 kohtaa, komission päätöksen 2011/278/EU 16 artiklaa ja komission päätöstä 2010/2/EU, joissa todetaan erityisen menettelyn välttämättömyys niillä toimialoilla ja toimialojen osilla, joilla voidaan olettaa olevan merkittävä hiilivuodon riski, ja siihen, että Euroopan komission ei ole mahdollista määrätä yhtä yhtenäistä monialaista korjauskerrointa kaikille aloille.